CELEX: 32011D0930(01)
Language: et
Date: 2011-09-28 00:00:00
Title: Komisjoni otsus, 28. september 2011 , millega moodustatakse korruptsioonivastase võitluse eksperdirühm

30.9.2011   
            
            
               ET
            
            
               Euroopa Liidu Teataja
            
            
               C 286/4
            
         KOMISJONI OTSUS,
   28. september 2011,
   millega moodustatakse korruptsioonivastase võitluse eksperdirühm
   2011/C 286/03
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Aluslepingu artikli 67 lõikes 3 on sätestatud, et Euroopa Liidu eesmärk on tagada kodanikele kõrge turvalisuse tase vabadusel, turvalisusel ja õigusel rajaneval alal. Nimetatud eesmärgi saavutamiseks on vaja tõkestada organiseeritud ja muud kuritegevust, sealhulgas korruptsiooni, ning võtta sellise kuritegevuse vastaseid meetmeid.
            
         
               (2)
            
            
               Euroopa Ülemkogu võttis 10.–11. detsembril 2009 toimunud kohtumisel vastu Stockholmi programmi – avatud ja turvaline Euroopa kodanike teenistuses ja nende kaitsel, (1) milles kutsutakse komisjoni üles töötama olemasolevate süsteemide ja ühiste kriteeriumite põhjal välja näitajad, mille alusel oleks võimalik mõõta korruptsioonivastases võitluses tehtud jõupingutusi, eelkõige teatavates ühenduse õigustiku valdkondades (riigihanked, finantskontroll jne).
            
         
               (3)
            
            
               Euroopa Komisjoni 22. novembri 2010. aasta teatises Euroopa Parlamendile ja nõukogule „ELi sisejulgeoleku strateegia toimimine: viis sammu turvalisema Euroopa suunas” (2) rõhutatakse, et olulise tähtsusega on säilitada poliitiline tahe võidelda korruptsiooni vastu ning seega on vajalik võtta ELi tasandi meetmeid ja jagada parimaid tavasid. Teatises teatatakse, et komisjon esitab 2011. aastal ettepaneku selle kohta, kuidas liikmesriike korruptsioonivastases võitluses jälgida ja abistada.
            
         
               (4)
            
            
               Komisjoni 6. juuni 2011. aasta otsuses, millega kehtestatakse ELi korruptsioonivastase võitluse aruandlusmehhanism („ELi korruptsioonivastase võitluse aruanne”), (3) kehtestati ELi korruptsioonivastase võitluse eesmärgid ning aruande rakendamiseks vajalikud meetmed. Vastavalt nimetatud otsusele esitatakse kõnealune aruanne alates 2013. aastast iga kahe aasta tagant. Aruande koostamist juhib komisjon, keda toetab eksperdirühm. Rühma moodustab avaliku konkursimenetluse tulemusena komisjon. Eksperdirühma liikmed peavad olema korruptsioonivastase võitluse tunnustatud asjatundjad ning nende maine peab olema laitmatu.
            
         
               (5)
            
            
               Komisjoni 6. juuni 2011. aasta teatises Euroopa Parlamendile, nõukogule ja Euroopa Majandus- ja Sotsiaalkomiteele korruptsioonivastase võitluse kohta ELis (4) sätestatakse, et ELi korruptsioonivastase aruande koostamisel komisjoni abistavad eksperdid võivad olla väga erineva taustaga (näiteks õiguskaitse, korruptsiooni ennetamine, kodanikuühiskonna organisatsioonid) ning ekspertidena ei tohi nad esindada kedagi teist peale iseenda.
            
         
               (6)
            
            
               Seepärast on vaja moodustada korruptsioonivastase võitluse valdkonna eksperdirühm ning määrata kindlaks selle ülesanded ja struktuur.
            
         
               (7)
            
            
               Rühm peaks pakkuma komisjonile abi ELi korruptsioonivastase aruande ja sellest tulevikus tulenevate võimalike ELi strateegiatega seotud ülesannete täitmisel. Rühm annab nõu eelkõige järgmistes valdkondades: igas aruandes hõlmatud valdkondadevaheliste ja konkreetse riigiga seotud probleemide kindlaksmääramine, näitajate kasutuselevõtt, liikmesriikide tulemuslikkuse hindamine, hea tava väljaselgitamine, ELis esinevate suundumuste väljaselgitamine, soovituste esitamine ja vajaduse korral ELi tasandi meetmete võtmist käsitlevate ettepanekute tegemine.
            
         
               (8)
            
            
               Rühm peaks koosnema 17 liikmest ning olema tasakaalustatud liikmete institutsioonilise ja ametialase tausta ja päritolu geograafia / geograafilise päritolu? poolest.
            
         
               (9)
            
            
               Rühma liikmete jaoks tuleks kehtestada teabe avaldamise eeskirjad.
            
         
               (10)
            
            
               Rühma liikmete isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (5).
            
         
               (11)
            
            
               Liikmete ametiaeg peaks olema neli aastat ja neid võiks olla võimalik ametisse tagasi nimetada,
            
         ON TEINUD JÄRGMISE OTSUSE:
   Artikkel 1
   Reguleerimisese
   Käesolevaga luuakse korruptsioonivastase võitluse eksperdirühm, edaspidi „rühm”.
   Artikkel 2
   Ülesanded
   Rühma ülesanded on järgmised:
   
               a)
            
            
               nõustada komisjoni ELi korruptsioonivastase võitluse aruandega seonduvates küsimustes, sealhulgas töömeetodeid ning ELi korruptsioonivastast strateegiat käsitlevates küsimustes, suuliselt ja kirjalikult, vastavalt vajadusele ja komisjoniga kokkulepitule;
            
         
               b)
            
            
               aidata komisjonil hinnata korruptsioonivastase võitluse strateegiate arengut liikmesriigi, Euroopa ja rahvusvahelisel tasandil ning toetada komisjoni ELis korruptsiooniga seotud suundumuste kindlakstegemisel;
            
         
               c)
            
            
               aidata komisjonil kindlaks teha korruptsioonivastase võitluse suhtes kehtestatavaid nõudeid ning hinnatavaid näitajaid, mille alusel hinnata ELi korruptsioonivastase võitluse aruannet;
            
         
               d)
            
            
               aidata komisjonil kindlaks teha viisid, kuidas ühtlustada teavet, mis käsitleb korruptsiooni laadi, ulatust ja põhjuseid liikmesriikides ning seal korruptsiooni vastu tehtud edusammude tõhusust;
            
         
               e)
            
            
               aidata komisjonil kindlaks teha ELi ja liikmesriikide jaoks olulisi valdkondadevahelisi ja konkreetse riigiga seotud korruptsioonivastase võitlusega seotud probleeme ning võimalikke soovitusi, mida ELi korruptsioonivastase võitluse aruandes esitada;
            
         
               f)
            
            
               nõustada komisjoni EL 27-s korruptsioonivastases võitluses tehtud edusammude hindamise meetodite väljatöötamisel;
            
         
               g)
            
            
               aidata komisjonil kindlaks teha ja määrata võimalikud ELi ja liikmesriigi tasandi meetmed ja tegevus kogu korruptsioonivastase võitluse strateegias;
            
         
               h)
            
            
               aidata komisjonil kindlaks teha parimad tavad ja viisid, kuidas jagada kogemusi ja üksteiselt õppida, eesmärgiga kõnealuseid tavasid ELi tasandil edasi arendada.
            
         Artikkel 3
   Konsulteerimine
   Komisjon võib rühmaga nõu pidada kõigis ELi korruptsioonivastase aruande ja ELi korruptsioonivastase strateegiaga seotud küsimustes.
   Artikkel 4
   Liikmesus ja liikmeks saamine
   1.   Rühmal on 17 liiget.
   2.   Rühma liikmeks nimetatakse eksperdid, kellel on tõendatud teadmised ja kogemused avaliku ja erasektori korruptsiooni tõkestamise ja sellega võitlemise ning korruptsioonivastaste strateegiate ja meetmete järelevalve ja/või hindamise valdkonnas.
   3.   Rühma peaks korruptsioonivastase võitlusega seotud küsimuste ja selle erinevate tahkude lahkamiseks kuuluma eksperte, kes on muu hulgas pädevad õiguskaitse, õigussüsteemi, preventsiooni, poliitika kujundamise, järelevalve ja/või seire, suundumuste uurimise, strateegiate ja/või näitajate, avaliku ja erasektori, kriminaalõiguse ning majanduslike ja/või sotsiaalsete aspektide/mõjude valdkonnas.
   4.   Rühma liikmed peavad olema Euroopa Liidu kodanikud.
   5.   Liikmed nimetab komisjoni siseasjade peadirektoraadi peadirektor kandideerimiskutsele vastanud isikute hulgast (vt käesoleva otsuse lisa).
   6.   Kutse alusel kandideerijad, kes hinnangu kohaselt sobivad rühma liikmeks, kuid keda siiski selle liikmeks ei määratud, kantakse nende nõusolekul reservnimekirja. Komisjon määrab sellest nimekirjast vajaduse korral asendusliikmeid. Juhul kui komisjon peab sellist reservnimekirja ebapiisavaks, võib ta uue nimekirja koostamiseks kandideerimiskutse uuesti avaldada.
   7.   Liikmed nimetatakse isikuliselt neljaks aastaks. Nad tegutsevad sõltumatult ja avalikes huvides. Nad jäävad ametisse kuni asendamise või oma ametiaja lõpuni. Nende ametiaega võib pikendada.
   8.   Sellise liikme asemele, kes ei saa rühma töös enam osaleda, lahkub rühmast või ei vasta enam käesolevas artiklis või aluslepingu artiklis 339 nimetatud tingimustele, võib nimetada uue liikme volituste lõpuni jäänud ajaks.
   9.   Rühma liikmete nimed avaldatakse komisjoni eksperdirühmade ja muude sarnaste üksuste registris (edaspidi „register”) (6) ning siseasjade peadirektoraadi veebisaidil.
   10.   Isikuandmete kogumisel, töötlemisel ja avaldamisel lähtutakse Euroopa Parlamendi ja nõukogu määrusest (EÜ) nr 45/2001 (7).
   Artikkel 5
   Tegevus
   1.   Eksperdirühma juhib komisjoni esindaja.
   2.   Kokkuleppel komisjoniga võib rühm luua allrühmi, kes rühmaga kooskõlastatud volituste alusel tegelevad teatavate konkreetsete küsimustega. Sellised allrühmad saadetakse laiali niipea, kui nende ülesanded on täidetud.
   3.   Komisjoni esindaja võib kutsuda rühma töös ajutiselt osalema väliseksperte, kes on pädevad rühma või allrühma konkreetses päevakorraküsimuses.
   4.   Komisjon võib anda rahvusvaheliste, valitsustevaheliste ja valitsusväliste organisatsioonide esindajatele vaatleja staatuse.
   5.   Rühma töö prioriteetide kindlaksmääramisel lähtutakse korruptsioonivastase võitluse poliitika kõikide tahkude kooskõlastatud, multidistsiplinaarse ja sidusa käsitlemise vajadustest.
   6.   Rühma liikmed ning kutsutud eksperdid ja vaatlejad peavad järgima aluslepingute ja nende rakenduseeskirjade kohaseid ametisaladuse hoidmise kohustusi, samuti komisjoni otsuse 2001/844/EÜ, ESTÜ, Euratom (8) lisa kohaseid turvaeeskirju seoses Euroopa Liidu salastatud teabe kaitsmisega. Juhul kui nad kõnealuseid kohustusi ei täida, võib komisjon võtta asjakohaseid meetmeid.
   7.   Komisjon tagab rühmale sekretariaaditeenuste osutamise.
   8.   Rühm esitab oma arvamused ja aruanded komisjonile. Komisjon võib määrata arvamuse või aruande esitamise tähtaja.
   9.   Rühm võib eksperdirühmade standardtöökorra alusel vastu võtta oma töökorra.
   10.   Komisjon avaldab eksperdirühma tegevuse kohta asjakohast teavet kas registri kaudu või registrist siseasjade peadirektoraadi veebisaidile viitava lingi kaudu.
   Artikkel 6
   Koosolekutega seotud kulud
   1.   Rühma tegevuses osalejatele ei maksta osutatud teenuste eest tasu.
   2.   Komisjon hüvitab komisjonis kehtiva korra kohaselt sõidu- ja elamiskulud, mis osalejatel tekivad seoses rühma tegevuses osalemisega.
   3.   Kulud hüvitatakse nende summade piires, mis on iga-aastase vahendite eraldamise korra kohaselt selleks otstarbeks eraldatud.
   Artikkel 7
   Jõustumine ja kohaldamisaeg
   Käesolev otsus jõustub selle Euroopa Liidu Teatajas avaldamise päeval ja seda kohaldatakse kaheksa aastat.
   
      Brüssel, 28. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT C 115, 4.5.2010, lk 1.
   
      (2)  KOM(2010) 673 (lõplik).
   
      (3)  K(2011) 3673 (lõplik).
   
      (4)  KOM(2011) 308 (lõplik), avaldamata. Vt nõukogu dokument nr 11580/11.
   
      (5)  EÜT L 8, 12.1.2001, lk 1.
   
      (6)  Liikmed, kes ei soovi oma nime avalikustamist, võivad taotleda erandi tegemist nimetatud reeglist. Eksperdirühma liikme nime mitteavalikustamise taotlus loetakse õigustatuks juhul, kui selle avaldamine võib ohustada liikme turvalisust, erapooletust või tema eraelu puutumatust.
   
      (7)  Euroopa Parlamendi ja nõukogu määrus (EÜ) nr 45/2001, 18. detsember 2000, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta. Vt joonealust märkust 5.
   
      (8)  Komisjoni otsus 2001/844/EÜ, ESTÜ, Euratom, 29. november 2001, millega muudetakse komisjoni kodukorda (EÜT L 317, 3.12.2001, lk 1).
   
      LISA
      
         Kutse kandideerida isikuliselt ametisse nimetatavaks eksperdiks
      
      Komisjon on 28. september 2011 otsusega (2011/C 286/03) (1) asutanud korruptsioonivastase võitluse eksperdirühma. Komisjon juhib rühma tegevust ning võib eksperdirühmaga nõu pidada kõigis ELi korruptsioonivastase aruande ja ELi korruptsioonivastase strateegiaga seotud küsimustes.
      Eksperdirühma ülesanded on:
      
                  a)
               
               
                  nõustada komisjoni ELi korruptsioonivastase võitluse aruandega seonduvates küsimustes, sealhulgas töömeetodeid ning ELi korruptsioonivastast strateegiat käsitlevates küsimustes, suuliselt ja kirjalikult, vastavalt vajadusele ja komisjoniga kokkulepitule;
               
            
                  b)
               
               
                  aidata komisjonil hinnata korruptsioonivastase võitluse strateegiate arengut liikmesriigi, Euroopa ja rahvusvahelisel tasandil ning toetada komisjoni ELis korruptsiooniga seotud suundumuste kindlaksmääramisel;
               
            
                  c)
               
               
                  aidata komisjonil kindlaks teha korruptsioonivastase võitluse suhtes kehtestatavaid nõudeid ning hinnatavaid näitajaid, mille alusel hinnata ELi korruptsioonivastase võitluse aruannet;
               
            
                  d)
               
               
                  aidata komisjonil kindlaks teha viisid, kuidas ühtlustada teavet, mis käsitleb korruptsiooni laadi, ulatust ja põhjuseid liikmesriikides ning seal korruptsiooni vastu tehtud edusammude tõhusust;
               
            
                  e)
               
               
                  aidata komisjonil kindlaks teha ELi ja liikmesriikide jaoks olulisi valdkondadevahelisi ja konkreetse riigiga seotud korruptsioonivastase võitlusega seotud probleeme ning võimalikke soovitusi, mida ELi korruptsioonivastase võitluse aruandes esitada;
               
            
                  f)
               
               
                  nõustada komisjoni EL 27-s korruptsioonivastases võitluses tehtud edusammude hindamise meetodite väljatöötamisel;
               
            
                  g)
               
               
                  aidata komisjonil kindlaks teha ja määrata võimalikud ELi ja liikmesriigi tasandi meetmed ja tegevus kogu korruptsioonivastase võitluse strateegias;
               
            
                  h)
               
               
                  aidata komisjonil kindlaks teha parimad tavad ja viisid, kuidas jagada kogemusi ja üksteiselt õppida, eesmärgiga kõnealuseid tavasid ELi tasandil edasi arendada.
               
            Komisjon ootab kandideerimisavaldusi ekspertidelt, kelle seast komisjon valib eksperdirühma liikmed.
      Eksperdirühm koosneb 17 liikmest, kes vastavalt eespool nimetatud otsuse artiklile 4 nimetatakse ametisse isikuliselt.
      Komisjon määrab liikmed isikuliselt ametisse neljaks aastaks; liikmeid võib ametisse tagasi nimetada. Liikmed annavad komisjonile välismõjudest vaba, sõltumatu arvamuse ning järgivad konfidentsiaalsustingimusi, mis on sätestatud eksperdirühma moodustamist käsitleva komisjoni otsuse artiklis 5. Nad kohustuvad tegutsema sõltumatult ja avalikes huvides. Komisjon lähtub avalduste hindamisel järgmistest kriteeriumidest:
      
                  a)
               
               
                  tõendatud pädevus ning kõrgetasemelised kutsealased saavutused ja vähemalt viieaastane kogemus, mis hõlmab tegevust Euroopa ja/või rahvusvahelisel tasandil korruptsiooni tõkestamise ja selle vastu võitlemise ja/või nendega seotud valdkondades;
               
            
                  b)
               
               
                  põhjalikud teadmised ELi korruptsioonivastase võitluse valdkonna õigustikust ja poliitikast, samuti olemasolevatest korruptsioonivastast võitlust käsitlevatest õigusaktidest ning Euroopa ja rahvusvahelise tasandi järelevalve- ja hindamismehhanismidest;
               
            
                  c)
               
               
                  tõendatud oskus töötada inglise keeles;
               
            
                  d)
               
               
                  eksperdirühma koosseisu tasakaalustatus, pidades silmas institutsionaalset ja ametialast tausta, päritolupaikade esindatust ning kandidaatide sugu (2);
               
            
                  e)
               
               
                  vajadus tagada tasakaal korruptsioonivastase võitlusega seotud küsimusi ja selle erinevaid aspekte käsitlevate teadmiste vahel. Selliste aspektide hulka kuuluvad näiteks õiguskaitse, õigussüsteem, preventsioon, poliitika kujundamine, järelevalve ja/või seire, suundumuste, strateegiate ja/või näitajate uurimine, avalik ja erasektor, kriminaalõigus ning majanduslikud ja/või sotsiaalsed aspektid/mõjud;
               
            
                  f)
               
               
                  rühma liikmed peavad olema Euroopa Liidu kodanikud.
               
            Neid nõutavaid omadusi hinnatakse täidetud elulookirjelduse ja avaldusvormi alusel.
      Vastu võetakse ainult vormikohaseid (II lisa) ja elulookirjelduse näidisele vastavaid avaldusi (3). Kandidaadil tuleb avalduses selgelt näidata korruptsioonivastase võitluse valdkond, milles ta on eriti kogenud.
      Nõuetekohaselt allakirjutatud avaldus tuleb saata 20 tööpäeva jooksul pärast kandideerimiskutse avaldamist Euroopa Liidu Teatajas kas e-posti või posti teel järgmisel aadressil:
      
                  European Commission
               
            
                  Directorate-General for Home Affairs
               
            
                  Unit A2 Secretariat
               
            
                  LX 46 3/131
               
            
                  1049 Bruxelles/Brussel
               
            
                  BELGIQUE/BELGIË
               
            
                  HOME-CORRUPTION@ec.europa.eu
               
            E-postiga saadud avalduse saatmise kuupäevaks loetakse e-kirja kuupäev. Kirja teel saadud avalduse saatmise kuupäevaks loetakse postitempli kuupäev.
      Komisjon hüvitab rühma tegevusega seotud reisi- ja elamiskulud komisjonis kehtestatud tingimuste kohaselt olemasolevate eelarveassigneeringute piires. Liikmed ei saa oma ülesannete täitmise eest tasu.
      Eksperdirühma liikmete loetelu avaldatakse komisjoni eksperdirühmade ja muude sarnaste üksuste registris (edaspidi „register”) (4) ning siseasjade peadirektoraadi veebisaidil.
      Liikmete isikuandmeid kogutakse, töödeldakse ja avalikustatakse vastavalt Euroopa Parlamendi ja nõukogu määrusele (EÜ) nr 45/2001 (5).
      Kontaktisik täiendava teabe saamiseks on Raluca STEFANUC, tel +32 22953152, e-post: raluca.stefanuc@ec.europa.eu
      Kandideerimiskutse tulemused avaldatakse siseasjade peadirektoraadi veebilehel ja vajaduse korral Euroopa Liidu Teatajas.
      
         (1)  ELT C 286, 30.9.2011, lk 4.
      
         (2)  Komisjoni otsus 2000/407/EÜ, 19. juuni 2000, mis käsitleb naiste ja meeste võrdset esindatust komisjoni asutatud komiteedes ja ekspertrühmades (EÜT L 154, 27.6.2000, lk 34).
      
         (3)  Elulookirjeldus peab vastama Euroopa elulookirjelduse vormile, vt http://www.cedefop.eu.int/transparency/cv.asp
      
         (4)  Liikmed, kes ei soovi oma nime avalikustamist, võivad taotleda erandi tegemist nimetatud reeglist. Eksperdirühma liikme nime mitteavalikustamise taotlus loetakse õigustatuks juhul, kui selle avaldamine võib ohustada liikme turvalisust, erapooletust või tema eraelu puutumatust.
      
         (5)  Euroopa Parlamendi ja nõukogu määrus (EÜ) nr 45/2001, 18. detsember 2000, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).
      
         Liide